DODATAK D – OPĆI UVJETI PRIMJENJIVI NA UGOVORE O SUFINANCIRANJU MRRFEU ZA 2013. GODINU ZA PROGRAM ODRŽIVOG RAZVOJA LOKALNE ZAJEDNICE

**DODATAK D**

**Opći Uvjeti primjenjivi na ugovore o sufinanciranju MRRFEU**

**za**

**Program održivog razvoja lokalne zajednice**

**SADRŽAJ**

**Opće i administrativne odredbe**

Članak 1 – Opće obaveze 2

Članak 2 – Obaveza osiguravanja informacija i financijskih i tehničkih izvješća 2

Članak 3 – Odgovornost 3

Članak 4 – Sukob interesa 3

Članak 5 - Povjerljivost 4

Članak 6 – Vidljivost 4

Članak 7 – Vlasništvo/uporaba rezultata i opreme 4

Članak 8 – Procjena projekta 4

Članak 9 – Izmjene Ugovora 4

Članak 10 – Prijenos 5

Članak11 – Provedba projekta, produženja, odgode, viša sila i završni datum projekta 5

Članak 12 – Raskid Ugovora 6

Članak 13 – Važeći propisi i rješavanje sporova 7

**Financijske odredbe**

Članak 14 – Prihvatljivi troškovi 7

Članak 15 – Isplate 8

Članak 16 – Računi te tehničke i financijske provjere 8

Članak 17 – Konačni iznos sufinanciranja od strane Ugovaratelja 8

Članak 18 – Povrat i naplata 9

**OPĆE I ADMINISTRATIVNE ODREDBE**

**ČLANAK 1 – OPĆE OBAVEZE**

1.1. Korisnik će provesti Projekt na vlastitu odgovornost i u skladu sa Opisom Projekta u Dodatku B te će raditi na tome da ostvari ciljeve koji su tamo navedeni.

1.2. Korisnik će provesti Projekt sa nužnom brigom, efikasnošću, transparentnosti i marljivošću, u skladu sa najboljim praksama na tom polju te u skladu sa ovim Ugovorom. U tu svrhu Korisnik će upotrijebiti sva financijska, ljudska i materijalna sredstva koja su potrebna za potpunu provedbu Projekta kako je navedeno u Dodatku B (Opis Projekta).

1.3. Korisnik će djelovati sam ili u sklopu partnerstva sa jednim ili više tijelom ili nekim drugim tijelom navedenim u Opisu Projekta. Ako provedba Projekta uključuje sklapanje ugovora od strane Korisnika, primjenjivati će se procedure dodjele ugovora navedene u Dodatku D. Ugovaratelj ne prihvaća nikakvu ugovornu obvezu proizašlu temeljem ugovora između Korisnika i Korisnikovih partnera ili Korisnika i izvođača izuzev ugovornih obveza koje su navedene u ugovoru između Ugovaratelja i Korisnika, odnosno u ovom Dodatku D. Samo Korisnik će biti odgovoran Ugovaratelju za provedbu Projekta.

1.4. Korisnik i Ugovaratelj su jedine stranke u postupku zaključenja ovoga Ugovora.

**ČLANAK 2 – OBAVEZA OSIGURAVANJA INFORMACIJA I FINANCIJSKIH I TEHNIČKIH IZVJEŠĆA**

2.1. Prije potpisa ugovora, Korisnik je od Ugovaratelja dobio pisanu obavijest da je odabran za sufinanciranje. Korisnik je tada dužan Ugovaratelju dostaviti bjanko zadužnicu na iznos koji odredi Ugovaratelj i Proračun projekta.

Korisnik Ugovaratelju mora osigurati sve tražene informacije o provedbi Projekta. Zato, Korisnik mora raditi periodične izvještaje te završni izvještaj. Ova izvješća će se sastojati od tehničkog i financijskog djela te će pokrivati Projekt u cijelosti. Ugovaratelj može zatražiti bilo kakvu dodatnu informaciju i ta mu informacija treba biti osigurana u pisanoj formi u roku od 7 dana od dana slanja upita.

2.2. Svaki periodični izvještaj mora pokrivati sve aspekte provedbe Projekta za predviđeni period. Izvještaj mora biti napravljen na takav način, da omogućuje usporedbu između, sa jedne strane, ciljeva, predloženih metoda i očekivanih rezultata navedenih u Opisu projekta i detaljima proračuna za Projekt i, sa druge strane, upotrijebljenih metoda, učinjenih troškova, dobivenih rezultata (upotrebljavajući indikatore postignuća navedenih u Opisu Projekta). Izvješće će uključivati izjavu korisnika i eventualno svakog partnera za određeni period te radni plan za sljedeću fazu provedbe Projekta.

2.3. Završno izvješće će dodatno sadržavati detaljan opis uvjeta pod kojima je proveden Projekt, informacije o poduzetim mjerama za osiguranje vidljivosti Ugovaratelja sufinanciranja, informacije pomoću kojih će se procijeniti utjecaj Projekta te konačnu izjavu o svim dozvoljenim troškovima Projekta, kao i sažetak o dohotku, troškovima i primljenim isplatama.

Završno izvješće predstavlja zaokruženu financijsku konstrukciju i pokazuje da su sve aktivnosti provedene i da su sve aktivnosti na projektu predviđene u 2013. godini završene i plaćene i sa strane korisnika. Ugovaratelj će dostaviti Korisniku predložak za izradu izvješća.

2.4. Izvješća će biti podnesena Ugovaratelju u sljedećim intervalima:

* Periodično izvješće mora pratiti svaki zahtjev za isplatom;
* Posljednje Periodično izvješće sa zahtjevom za isplatu treba biti dostavljeno u MRRFEU najkasnije od 30. studenoga 2013. godine
* Završno izvješće će biti proslijeđeno ne kasnije od tri mjeseca nakon perioda implementacije projekta, kako je definirano projektom.

2.5. Ako korisnik ne pribavi Ugovaratelju Završno izvješće do krajnjeg roka predavanja Završnog izvješća iz članka 2. stavak 4. i ne podnese prihvatljivo, pisano objašnjenje u kojemu navodi razloge zašto nije uspio ispuniti svoje obaveze, Ugovaratelj će pokrenuti postupak za povratom sredstava, a potom za naplatom bjanko zadužnice, sukladno članku 18. stavak 2.

2.6. Nadalje, u slučaju da Korisnik ne uspije dostaviti niti jedno Periodično izvješće te zahtjev za isplatom do kraja provedbe projekta, poštujući datum naveden u ugovoru i Dodatku D, mora informirati Ugovaratelja o razlozima svog neuspjeha, a Ugovaratelj će smatrati da je Korisnik odustao od projekta te protekom roka odnosno tekuće godine nema obveza prema Korisniku.

**ČLANAK 3 – ODGOVORNOST**

3.1. Ugovaratelj se ni pod kojim uvjetima neće držati odgovornim za štetu pričinjenu imovini u vlasništva Korisnika ili ozljede izvođača ili Korisnikovog osoblja za vrijeme trajanja Projekta. Ugovaratelj neće prihvatiti nikakav zahtjev za kompenzacijom ili povećanje iznosa isplata koje su vezane za takve štete ili ozljede.

3.2. Korisnik oslobađa Ugovaratelja od bio kakve odgovornosti prema trećoj strani, a koja proizlazi iz povrede pravila, propisa ili prava treće strane, koja se dogodila od strane Korisnika, Korisnikovog izvođača ili osoblja ili pojedinaca za koje je odgovorno to osoblje.

**ČLANAK 4 – SUKOB INTERESA**

4.1. Korisnik mora poduzeti sve potrebne mjere kako bi izbjegao sukob interesa te mora bez odgode obavijestiti Ugovaratelja o takvom potencijalnom sukobu.

4.2. Sukob interesa se javlja kada je objektivno i nepristrano obavljanje funkcije osobe kompromitirano zbog potencijalnog zajedničkog interesa sa drugom osobom koji uključuje obitelj, emotivni život, političku ili nacionalnu naklonost, financijsku dobit ili bilo koji drugi zajednički interes.

**ČLANAK 5 – POVJERLJIVOST**

Podložno Članku 16. Ugovaratelj i Korisnik se obavezuju štititi povjerljivost svih dokumenata, informacija i ostalog materijala koji su im dani u povjerenju, najmanje pet godina nakon zadnje isplate.

**ČLANAK 6 - VIDLJIVOST**

6.1. Korisnik mora poduzeti sve potrebne korake kako bi objavio činjenicu da je Ugovaratelj sufinancirao Projekt.

6.2. Konkretno, Korisnik će naglasiti podršku projektu i financijski doprinos Ugovaratelja u bilo kakvom obraćanju medijima.

6.3. Sve obavijesti ili izdanja od strane Korisnika koja se tiču Projekta, uključujući ona dana na konferencijama i seminarima moraju naglašavati da je Projekt sufinanciran od strane Ugovaratelja. Svako predstavljanje projekta od strane Korisnika, u bilo kojem mediju (uključujući internet) mora sadržavati sljedeću izjavu: „*Ovaj Projekt je proveden uz financijski doprinos MRRFEU“.*

6.4. Korisnik Ugovaratelju daje ovlast da objavi njegovo ime, adresu, svrhu sufinanciranja, maksimalni iznos sufinanciranja te iznos financiranja dozvoljenih troškova Projekta. Izuzeće od objavljivanja ovih informacija se može odobriti u slučaju da njihova objava ugrožava poslovanje Korisnika.

**ČLANAK 7 – VLASNIŠTVO/UPORABA REZULTATA I OPREME**

7.1. Korisnik mora dati Ugovaratelju pravo da slobodno koristi dokumente proizašle iz Projekta, pod uvjetom da Ugovaratelj time ne krši postojeća intelektualna i proizvođačka vlasnička prava.

**ČLANAK 8 – PROCJENA PROJEKTA**

8.1. Ako Ugovaratelj bude provodio periodičnu ili naknadnu (ex post) procjenu rezultata projekta, Korisnik mu (i/ili za to ovlaštenim osobama) mora osigurati sve dokumente ili informacije koje im mogu pomoći u procijeni te im odobriti pravo pristupa.

8.2. Ako ijedna strana bude provela procjenu za vrijeme trajanja Projekta, drugoj Strani mora osigurati kopiju izvješća o procjeni.

**ČLANAK 9 – IZMJENE UGOVORA**

9.1. Svaka izmjena Ugovora i njegovih dodataka, mora se doznačiti kao dopuna u pismenom obliku. Ako Korisnik traži izmjenu, mora podnijeti taj zahtjev Ugovaratelju mjesec dana prije dana na koji bi amandman trebao stupiti na snagu, osim ako postoje posebne okolnosti u potpunosti dokazane od strane Korisnika te prihvaćene od strane Ugovaratelja.

9.2. Dopuna ne može imati za svrhu ili za učinak izmjenu Ugovora, koja bi dovela u pitanje odluku o dodjeli sufinanciranja ili koja bi bila u suprotnosti jednakosti tretmana podnositelja molbi. Maksimalni iznos sufinanciranja od strane Ugovaratelja ne može se povećati.

**ČLANAK 10 – PRIJENOS**

Ugovor i isplate vezane uz njega ne mogu se prenijeti ili dodijeliti trećoj strani ni u jednom slučaju bez prethodne pismene suglasnosti Ugovornog tijela.

**ČLANAK 11 – PROVEDA PROJEKTA, PRODUŽENJA, ODGODE, VIŠA SILA I ZAVRŠNI DATUM PROJEKTA**

11.1. Budući da se radi o godišnjem projektu, razdoblje provedbe Projekta započinje potpisom ugovora i traje do konca 2013. godine. Završetak svih aktivnosti na provedbi vezano uz udio sufinanciranja Ugovaratelja treba biti do 30. studenoga 2013., a do kada treba u Ministarstvo biti dostavljena i posljednji zahtjev za isplatu sredstava sa periodično izvješćem, sukladno Članku 2. Udio sredstava Korisnika treba također biti isplaćen izvoditelju radova do konca 2013. godine, a vezano uz aktivnosti Projekta. Korisnik mora bez odgode obavijestiti Ugovaratelja o svakoj okolnosti koja bi mogla poremetiti ili produžiti provedbu Projekta. Iznimno, Korisnik može tražiti produljenje razdoblja provedbe Projekta i to najkasnije mjesec dana prije isteka navedenog razdoblja. Zahtjev mora biti popraćen svim pratećim dokazima potrebnim za službenu procjenu i može biti vezan samo za udio sufinanciranja korisnika, a koji može biti najdulje realiziran do roka za predavanje Završnog izvješća odnosno do 31.03.2014. godine.

11.2. Korisnik može odgoditi (obustaviti) provedbu Projekta u cijelosti ili nekog njegovog dijela ako okolnosti (uglavnom viša sila) provedbu učine preteškom ili preopasnom za nastavak. Korisnik mora bez odgode obavijestiti Ugovaratelja te osigurati sve nužne pojedinosti. Svaka strana može raskinuti Ugovor u skladu s člankom 12.1. Ako Ugovor nije raskinut, Korisnik će nastojati da vrijeme obustave bude što kraće te će nastaviti s provedbom čim okolnosti to budu dozvoljavale, o čemu će obavijestiti Ugovaratelja.

11.3. Ugovaratelj može zahtijevati od Korisnika obustavu provedbe Projekta u cijelosti ili nekog njegovog dijela ako okolnosti (poglavito viša sila) provedbu učine preteškom ili preopasnom za nastavak. Svaka strana može raskinuti Ugovor u skladu s člankom 12.1. Ako Ugovor nije raskinut, Korisnik će nastojati da vrijeme obustave bude što kraće te će nastaviti s provedbom čim okolnosti to budu dozvoljavale, uz prethodno pismeno odobrenje Ugovaratelja.

11.4. Razdoblje provedbe Projekta produžiti će se za razdoblje jednako duljini obustave, bez utjecaja na izmjene Ugovora koje mogu biti nužne za prilagodbu Projekta novim provedbenim uvjetima.

11.5. Viša sila će značiti svaku nepredviđenu izvanrednu situaciju ili događaj izvan kontrole stranaka, koja sprječava bilo kojeg od njih u izvršavanju njegovih ugovornih obveza i koja se ne može pripisati njihovoj pogreški ili nepažnji (ili njihovim dobavljačima, izvođačima ili zaposlenicima), a pokazao se nesavladiv usprkos primjerenoj marljivosti. Štete na opremi ili materijalu, ili kašnjenje u njihovoj raspoloživosti, radni sporovi, štrajkovi ili financijske poteškoće ne mogu se pozvati na višu silu. Neće se smatrati da stranke krše svoje ugovorne obveze ako ih je u njihovom ispunjavanju spriječila viša sila. Ne dirajući u članak 12. stavak 2. i 3. stranka suočena s višom silom obavijestit će drugu stranku bez odgode, navodeći prirodu, moguće trajanje i predvidive posljedice problema te će poduzeti svaku mjeru da umanji moguću štetu.

11.6. Obveze plaćanja MRRFEU prema ovom Ugovoru završit će protekom 2013. godine, osim u slučaju da se Ugovor prekine prema članku 12. Ugovaratelj će obavijestit Korisnika o svakoj odgodi datuma završetka.

**ČLANAK 12 – RASKID UGOVORA**

12.1. Ako jedna stranka vjeruje da se Ugovor više ne može izvršavati djelotvorno ili primjereno, treba konzultirati drugu stranku. U slučaju da se ne postigne sporazumno rješenje, svaka stranka može raskinuti Ugovor uručivanjem pismene obavijesti.

12.2. Ugovaratelj može raskinuti Ugovor, bez obavještavanja, ako Korisnik:

a) propusti, ne dovodeći u pitanje, ispuniti bilo koju svoju obvezu, nakon što je pismeno obaviješten o ispunjavanju tih obveza, nastavi ne izvršavati iste ili ne pruži zadovoljavajuće objašnjenje u roku od 7 dana od slanja pisma;

b) ne udovolji članku 4, 10 i 16;

c) da lažne ili nepotpune izvještaje (izjave) u postupku dobivanja sufinanciranja i u provedbi ili dostavi izvještaje koji ne odražavaju stvarno stanje.

12.3. U slučaju sporazumnog raskida Korisniku će pripasti samo onaj dio iznosa sufinanciranja koji je izvršen i već isplaćen do raskida ugovora. U ovu svrhu Korisnik će poslati završno izvješće u skladu s člankom 2.

12.4. Međutim, u slučaju raskida Ugovora prema članku 12. stavak 1. i u slučajevima navedenim u članku 12. stavak 2. Ugovaratelj može zahtijevati potpuni ili djelomični povrat iznosa već uplaćenih iz sufinanciranja Ugovaratelja, proporcionalno s ozbiljnošću pogreške i nakon što Korisnik iznese svoje primjedbe (zapažanja).

Prije ili umjesto toga, raskidom Ugovora kako je predviđeno ovim člankom, Ugovaratelj može bez prethodne obavijesti obustaviti isplate kao mjeru predostrožnosti.

12.5. Ovaj Ugovor automatski će se prekinuti ako u tekućoj godini njegovog potpisivanja ne bude razloga za izvršenje bilo koje isplate.

**ČLANAK 13 –VAŽEĆI PROPISI I RJEŠAVANJE SPOROVA**

13.1. Ovaj Ugovor biti će reguliran propisima Republike Hrvatske i Dodatkom D – Opći uvjeti primjenjivi na ugovore o sufinanciranju MRRFEU za Program.

13.2. Stranke će učiniti sve što je moguće da bi sporazumno riješile svaki spor koji se između njih može pojaviti tijekom provedbe ovog Ugovora. Da bi to postigle, u pismenom obliku iznijet će svoju situaciju i svako rješenje koje smatraju mogućim te se sastati na zahtjev bilo koje strane.

13.3. U slučaju da stranke ne mogu sporazumno riješiti spor, svaka stranka može zatražiti rješavanje spora putem nadležnog suda u Zagrebu.

**FINANCIJSKE ODREDBE**

**ČLANAK 14 – PRIHVATLJIVI TROŠKOVI**

14.1. Da bi se smatrao prihvatljivim izravnim troškom Projekta, trošak mora:

– biti neophodan za izvršenje Projekta, mora biti dopušten Ugovorom i mora čvrsto biti u skladu s načelima financijskog vođenja, napose vrijednosti za novac i rentabilnost;

– mora stvarno nastati od strane Korisnika ili njegovih partnera tijekom razdoblja provedbe Projekta,

– biti evidentiran u poslovnom izvješću ili poreznom dokumentu Korisnika ili njegovih partnera i mora biti provjerljiv, također mora mu biti moguće utvrditi identitet i mora imati sačuvane originalne prateće dokaze.

14.2. Pod gore navedenim uvjetom slijedeći troškovi biti će prihvatljivi:

- troškovi povezani uz radove na obnovi, sanaciji, izgradnji, rekonstrukciji, adaptaciji, dogradnji i modernizaciji objekata komunalne i socijalne infrastrukture, a za koje je već pripremljena prostorno-planska i projektno tehnička dokumentacija.

Prihvatljivim troškovima smatrati će se i troškovi učinjeni na *nastavku* već započetih projekata, a po situacijama koje su ispostavljene korisnicima u ovoj godini, a iste su već, a odnose se na projekt i mogu se smatrati doprinosom korisnika. Situacije za plaćanje udjela sufinanciranja od strane MRRFEU će se priznavati od dana podnošenja zahtjeva, a za stvarno odrađene radove i to po neplaćenim, ispostavljenim situacijama, na temelju kojih će, po zahtjevu Korisnika, MRRFEU isplatu izvršiti na račun Korisnikovog odabranog izvoditelja/izvršitelja usluge.

14.3. Slijedeći troškovi neće se smatrati prihvatljivim:

- dugovi i provizije za gubitak ili dugove;

- neplaćene kamate

- stavke već financirane iz drugih projekata;

- kupnja zemlje ili zgrada

- refundacije plaćenih radova i usluga iz sredstava Ugovaratelja

**ČLANAK 15 – ISPLATE**

15.1. Ugovaratelj će isplatiti sufinanciranje Korisniku nakon što se ispune slijedeći uvjeti:

1. potpisan ugovor između Ugovaratelja i Korisnika
2. proveden postupak javne nabave (ako je Korisnik obveznik provedbe postupka)
3. potpisan ugovor s izvođačem
4. dostavljen zahtjevod mitka od straneđetog dijela SPLATE za plaćanje po ispostavljenoj situaciji izvoditelja radova prethodno ovjerenoj od strane nadzornog tijeka prema Korisniku te
5. dostavljeno periodično izvješće o provedbi projekta uz svaki zahtjev za plaćanje.

15.2. Plaćanja od strane Ugovaratelja i Korisnika biti će izvršeno izvoditelju radova prema stvarno ispostavljenim situacijama i u postocima iznosa sufinanciranja Ugovaratelja i Korisnika prikazanih u Proračunu projekta i Revidiranom proračunu projekta, nakon provedenog postupka javne nabave, a za stvarno odrađene radove dostavljene od strane Korisnika Ugovaratelju, sukladno proceduri.

Korisnik je dužan ispostavljenu situaciju dostaviti Ugovaratelju u izvorniku.

15.3. Vremenski rok za plaćanje je 30 dana od ovjere situacije od strane Ugovaratelja.

**Za udio sufinanciranja Ugovaratelja, zadnja ispostavljena situacija za aktivnost u 2013. godini treba biti dostavljena najkasnije do 30. studenoga 2013. godine, a da bi bila plaćena u 2013. godini.**

15.4. Da bi se priznao udio troška Korisnika u završnom izvješću sva potraživanja izvođača do iznosa sredstava predviđenih u Proračunu projekta i Revidiranom proračunu projekta, a vezana uz aktivnost koja je predmet Ugovora između MRRFEU i Korisnika i ovoga Dodatka, trebaju biti isplaćena izvođaču najkasnije do 31.12.2013. godine odnosno najkasnije do 31.03.2013. godine.

**ČLANAK 16 – RAČUNI TE TEHNIČKE I FINANCIJSKE PROVJERE**

16.1. Korisnik će dopustiti MRRFEU pregled dokumentacije pri kontroli realizacije Projekta na licu mjesta, a ako je potrebno i potpunu reviziju, i to na temelju popratne dokumentacije za račune, računovodstvene dokumente ili bilo koje dokumente relevantne za sufinanciranje Projekta.

16.2. Korisnik je obvezan osoblju MRRFEU osigurati pristup lokaciji na kojoj je Projekt implementiran, uključujući informacijski sistem, kao i sve dokumente i podatke koji su vezani uz tehničko i financijsko rukovođenje Projektom te osigurati njihov rad. Pristup dat osoblju MRRFEU biti će na bazi povjerljivosti prema trećoj strani, bez utjecaja na obaveze prema zakonu pod koji spadaju. Dokumenti moraju biti lako dostupni i spremljeni tako da ih se lako može pregledati i Korisnik mora informirati Ugovaratelja o njihovoj lokaciji.

**ČLANAK 17 – KONAČNI IZNOS SUFINANCIRANJA OD STRANE UGOVARATELJA**

17.1. Ukupan iznos koji treba biti plaćen od Ugovaratelja ne smije prekoračiti ODOBRENI maksimalni iznos sufinanciranja iz članka 1. stavak 2. Ugovora o sufinanciranju.

17.2. Ukoliko nakon provedene javne nabave ugovorena vrijednost Projekta bude manja od planske, Ugovaratelj i Korisnik sudjeluju u financiranju istog sukladno postocima utvrđenih u članku 1. stavak 3. Ugovora i Revidiranom proračunu projekta.

17.03. Ukoliko nakon provedene javne nabave ugovorena vrijednost Projekta bude veća od planske, Ugovaratelj Projekt sufinancira do maksimalnog iznosa navedenog u članku 1. stavak 2. Ugovora o sufinanciranju, a Korisnik osigurava sav preostali iznos kao i eventualne nepredviđene radove na Projektu.

**ČLANAK 18 – POVRAT I NAPLATA**

18.1 Korisnik se obavezuje izvršiti povrat bilo kojeg iznosa uplaćenog prekoračenja finalnog iznosa ili bilo kojeg drugog iznosa neopravdanog od strane Korisnika, po zahtjevu Ugovaratelja, u roku od 30 dana od primitka zahtjeva.

18.2 Ako Korisnik ne uspije izvršiti uplatu u vremenskom roku danom od Ugovaratelja, Ugovaratelj može povećati dugovanje pridodajući kamatu po smanjenoj stopi odobrenoj od Hrvatske narodne banke. Zatezna kamata će biti povećana tijekom vremena koje proizlazi između dana uplate i postavljenog roka određenog od Ugovaratelja (isključiv) i dana na koji je uplata izvršena (uključivo). Bilo koje djelomične uplate će prvo pokriti tako utvrđenu kamatnu razliku.

Ukoliko Korisnik i nakon poziva i protekom vremenskog roka danog od Ugovaratelja za povrat sredstava, sa naznačenim računom i pozivom na broj uplate, ne izvrši povrat, Ugovaratelj će pristupiti naplati bjanko zadužnice uvećane za zakonske kamate.

18.3 Iznosi koji trebaju biti plaćeni Ugovaratelju mogu biti nadoknađeni iznosom bilo kojeg duga prema Korisniku.

18.4 Bankovne naknade nastale uplatama iznosa duga prema Ugovaratelju biti će na teret Korisnika.

18.5 Korisnik koji ne izvrši svoje ugovorne obveze,na vrijeme i u skladu s Programom, a posebice ako to dovede do raskida ugovora ili zahtjeva za povratom sredstava neće moći biti odabran za sufinanciranje u slijedeće tri (3) godine za projekte koje će provoditi MRRFEU.